CELEX: 52019PC0563
Language: da
Date: 2019-10-30
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen

EUROPA-KOMMISSIONEN
            Bruxelles, den 30.10.2019
            COM(2019) 563 final
            2019/0245(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Det Almindelige Råd under Verdenshandelsorganisationen ("WTO") i forbindelse med den påtænkte vedtagelse af en gennemgang af "Understanding on Tariff Rate Quota Administration Provisions of Agricultural Products, as defined in Article 2 of the Agreement on Agriculture".
            
            
               2.Baggrund for forslaget
            
            
               2.1.Marrakeshoverenskomsten om oprettelse af Verdenshandelsorganisationen
            
            
               Forslaget til Rådets afgørelse har til formål at bemyndige Europa-Kommissionen til på Unionens vegne at støtte en afgørelse, der skal træffes i Det Almindelige Råd under Verdenshandelsorganisationen ("WTO"). Verdenshandelsorganisationen blev oprettet ved Marrakeshoverenskomsten ("WTO-overenskomsten"), som trådte i kraft den 1. januar 1995.
            
            
               Den Europæiske Union er part i aftalen. 
            
            
               2.2.WTO's Ministerkonference og Almindelige Råd
            
            
               Ministerkonferencen har i henhold til WTO-overenskomstens artikel IV, stk. 1, beføjelse til at træffe afgørelser om alle spørgsmål i henhold til de multilaterale handelsaftaler.
            
            
               I henhold til WTO-overenskomstens artikel IV, stk. 2, varetages Ministerkonferencens opgaver dog af Det Almindelige Råd i perioderne mellem Ministerkonferencens møder.
            
            
               I henhold til artikel IX, stk. 1, bestræber WTO's organer sig på at træffe afgørelser ved konsensus.
            
            
               2.3.Den påtænkte retsakt, der skal vedtages af WTO's Almindelige Råd
            
            
               På den niende samling i WTO's Ministerkonference i december 2013 vedtog ministrene (for handel) en afgørelse om "Understanding on Tariff Rate Quota Administration Provisions of Agricultural Products, as defined in Article 2 of the Agreement on Agriculture" (WT/MIN(13)/39) ("aftalememorandummet om toldkontingenter"). 
            
            
               Formålet med aftalememorandummet om toldkontingenter er at strømline forvaltningen af toldkontingenter for landbrugsprodukter. I punkt 13 i aftalememorandummet om toldkontingenter fastsættes en gennemgang af aftalememorandummet, hvorved erfaringerne med, hvordan det har fungeret indtil videre, tages i betragtning. Gennemgang skulle indledes senest fire år efter vedtagelsen af aftalememorandummet om toldkontingenter. I 2018 indledte landbrugsudvalget gennemgangen. Tidligt i 2019 udarbejdede sekretariatet for landbrugsudvalget et udkast til rapport, som skal fremlægges for WTO's Almindelige Råd, og hvori der redegøres for den udviklingen hidtil. 
            
            
               På grund af manglende enstemmighed blandt medlemmerne af WTO om de indholdsmæssige ændringer af aftalememorandummet om toldkontingenter, henstiller udvalget til Det Almindelige Råd at forlænge gennemgangens varighed indtil udgangen af 2021 og at øge gennemsigtigheden i forvaltningen af toldkontingenter (se bilag 2 til rapporten). 
            
            
               Disse henstillinger (i bilag 2 til rapporten) bør fremlægges for Det Almindelige Råd i december 2019. Det Almindelige Råd bør vedtage henstillingerne i form af en afgørelse om gennemgangen af aftalememorandummet om toldkontingenter. 
            
            
               3.Den holdning, der skal indtages på Unionens vegne
            
            
               Dette formål har til formål til at gøre det muligt for Unionen at bidrage til at vedtagelsen af en afgørelse om gennemgangen af aftalememorandummet om toldkontingenter på mødet i WTO's Almindelige Råd i december 2019.
            
            
               Fra Unionens synspunkt er forlængelse af den periode, gennemgangen løber over, indtil 2021 yderst vigtig, da det vil gøre det muligt at fortsætte det gældende aftalememorandum om toldkontingenter og give WTO-medlemmerne mulighed for at afholde yderligere drøftelser om gennemgangen af aftalememorandummet om toldkontingenter.
            
         
         
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Bestemmelsens anvendelse på den foreliggende sag
            
            
               WTO's Almindelige Råd er et organ, der er nedsat ved en overenskomst, nemlig WTO-overenskomsten.
            
            
               Den retsakt, som Det Almindelige Råd skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. WTO-overenskomstens artikel II, stk. 2, og artikel IX, stk. 3. 
            
            
               Den påtænkte retsakt hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Bestemmelsens anvendelse på den foreliggende sag
            
            
               
                  Det primære mål med og indhold af den påtænkte retsakt vedrører den fælles handelspolitik.
               
               
                  Det materielle retsgrundlag for den foreslåede afgørelse er derfor artikel 207 i TEUF.
               
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207, stk. 4, første afsnit, sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da den retsakt, der skal vedtages af WTO's Almindelige Råd, vil supplere WTO-overenskomsten ved at forlænge anvendelsen af aftalememorandummet om toldkontingenter og ved at fastsætte regler om bedre udnyttelse af toldkontingenter, bør den offentliggøres i Den Europæiske Unions Tidende efter vedtagelsen.
            
         
         
            
               2019/0245 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Almindelige Råd under Verdenshandelsorganisationen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Marrakeshoverenskomsten om oprettelse af Verdenshandelsorganisationen ("WTO-overenskomsten) blev indgået af Unionen ved Rådets afgørelse 94/800/EF af 22. december 1994
                  2
                og trådte i kraft den 1. januar 1995. 
            
            
               (2)Verdenshandelsorganisationens ("WTO") Ministerkonference har i henhold til WTO-overenskomstens artikel IV, stk. 1, beføjelse til at træffe afgørelser om alle spørgsmål i henhold til de multilaterale handelsaftaler. 
            
            
               (3)I henhold til WTO-overenskomstens artikel IV, stk. 2, varetages Ministerkonferencens opgaver af WTO's Almindelige Råd i perioderne mellem Ministerkonferencens møder.
            
            
               (4)I henhold til artikel IX, stk. 1, træffer WTO's organer sædvanligvis afgørelser ved konsensus.
            
            
               (5)På den niende samling i WTO's Ministerkonference (på Bali i december 2013) blev der vedtaget en afgørelse om "Understanding on Tariff Rate Quota Administration Provisions of Agricultural Products, as defined in Article 2 of the Agreement on Agriculture" (WT/MIN(13)/39) ("aftalememorandummet om toldkontingenter"), som regulerer forvaltningen af toldkontingenter for landbrugsprodukter.
            
            
               (6)I henhold til punkt 13 i aftalememorandummet om toldkontingenter skal en gennemgang af aftalememorandummet indledes senest fire år efter dets vedtagelse, idet de erfaringer, der er gjort indtil da, tages i betragtning. Formålet med gennemgang er at fremme en løbende forbedring af anvendelsen af toldkontingenter.
            
            
               (7)I overensstemmelse med punkt 13 indledte landbrugsudvalget gennemgangen af aftalememorandummet om toldkontingenter i 2018. Resultaterne af gennemgangen fremlægges på Det Almindelige Råds møde i december 2019 i form af en rapport udarbejdet af landbrugsudvalget (rapport nr. ... "Review of the Operation of the Bali Decision on TRQ Administration", dateret den ...).
            
            
               (8)På grund af manglende enstemmighed blandt medlemmerne af WTO om de indholdsmæssige ændringer af aftalememorandummet om toldkontingenter, anbefales det i rapporten af forlænge gennemgangens varighed indtil udgangen af 2021, så der kan opnås enighed om de indholdsmæssige ændringer. Desuden indeholder rapporten henstillinger, der tager sigte på at øge gennemsigtigheden i forvaltningen af toldkontingenter.
            
            
               (9)På mødet i WTO's Almindelige Råd i december 2019 bør Det Almindelige Råd opfordres til at overveje at vedtage henstillingerne i bilag 2 til rapport nr. ... i form af en beslutning om gennemgangen af overenskomsten om toldkontingenter.
            
            
               (10)Den holdning, der skal indtages på Unionens vegne i WTO's Almindelige Råd, bør fastlægges, da den afgørelse, der skal vedtages, bliver bindende for Unionen.
            
            
               (11)I WTO's Almindelige Råd skal Unionen repræsenteres af Kommissionen i overensstemmelse med artikel 17, stk. 1, i traktaten om Den Europæiske Union (TEU).
            
            
               VEDTAGET DENNE AFGØRELSE:
            
         
         
            
               Artikel 1
            
            
               Den holdning, der skal indtages af Europa-Kommissionen på Unionens vegne ved mødet i Det Almindelige Råd under Verdenshandelsorganisationen i december 2019, baseres på det udkast til afgørelse om vedtagelse af de henstillinger, som landbrugsudvalget har fremsat for Det Almindelige Råd i bilag 2 til sin rapport nr. ... af ..., der er knyttet til nærværende afgørelse.
            
            
               Unionens repræsentanter i Verdenshandelsorganisationens Almindelige Råd kan tiltræde mindre tekniske ændringer af udkastene til beslutninger uden yderligere afgørelse truffet af Rådet.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61-64. 
               
               
                  
                     (2)
                  
                        Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (EFT L 336 af 23.12.1994, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 30.10.2019
            COM(2019) 563 final
            BILAG 
            til
            forslag tilRÅDETS AFGØRELSE
            om den holdning, der skal indtages på Den Europæiske Unions vegne i Det Almidenlig Råd under Verdenshandelsorganisationen 
            
               
         
         
            
               BILAG 
            
            
               GENNEMGANG AF FUNKTIONEN AF BALIAFGØRELSEN OM FORVALTNING AF TOLDKONTINGENTER
            
            
               Rapport til Det Almindelige Råd 
            
            
               (1)På den niende samling i Ministerkonferencen vedtog ministrene en afgørelse om "Understanding on Tariff Rate Quota Administration Provisions of Agricultural Products, as defined in Article 2 of the Agreement on Agriculture" (WT/MIN(13)/39) ("Baliafgørelsen om toldkontingenter"). Ministrene pålagde udvalget at gennemgå og overvåge gennemførelsen af medlemmernes forpligtelser, som er fastsat inden for rammerne af Baliafgørelsen om toldkontingenter med det formål, at gennemgangen skulle fremme en løbende forbedring af anvendelsen af toldkontingenter. Gennemgangen skulle indledes senest i 2017, og i forbindelse med den skulle de erfaringer, der var gjort indtil da, tages i betragtning
                  1
               . Drøftelserne om gennemgangen blev indledt på udvalgets møde i oktober 2017
                  2
               . På mødet i februar 2018 enedes udvalget om processen og tidsfristerne for gennemførelsen af gennemgangen i dokument G/AG/W/171
                  3
               . I overensstemmelse med den procedure, der var opnået enighed om, er gennemgangen blevet gennemført ved åbne uformelle møder i udvalget, som blev afholdes i forbindelse med de regelmæssige møder i udvalget
                  4
               .
            
            
               (2)Medlemmerne drøftede gennemgangen på fire uformelle møder i udvalget den 20. februar, den 11. juni, den 25. september og den 26. november 2018. Ved det uformelle møde i november blev der afholdt et temamøde om forvaltning af toldkontingenter og underudnyttelse med deltagelse af repræsentanter fra erhvervslivet. Ved drøftelserne om gennemgangen blev der også modtaget et antal skriftlige bemærkninger fra medlemmerne. Tilsvarende udarbejdede sekretariatet, på anmodning fra medlemmerne og i overensstemmelse med den aftalte proces og de aftalte tidsfrister, et baggrundsnotat
                  5
                om forvaltning af toldkontingenter og udnyttelsesgrader for at lette gennemgangen. Bilag 1 omfatter en list over alle skrevne dokumenter, der indtil videre er blevet taget i betragtning ved gennemgangen. 
            
            
               (3)Medlemmerne har kortlagt følgende temaer i drøftelserne om gennemgangen: 1) Effektiv gennemførelse af og opfølgning på de væsentlige forpligtelser, der følger af Baliafgørelsen af toldkontingenter 2) Krav om toldkontingenters gennemsigtighed 3) Underudnyttelsesmekanismen. Visse elementer
                  6
               , som blev taget op under hvert af disse tre temaer, herunder i forbindelse med de tematiske drøftelser i november, er anført nedenfor.
            
            
               EFFEKTIV GENNEMFØRELSE OG OPFØLGNING 
            
            
               i.Omfordeling af ubrugte licenser inden for et toldkontingent 
            
            
               ii.Omfordelingsprocedurer, herunder landespecifikke omfordelinger
                  7
               
            
            
               iii.Udveksling af erfaringer og bedste praksis med henblik på at forbedre udnyttelsen af toldkontingenter inden for rammerne af regionale handelsaftaler.
            
            
               KRAV OM TOLDKONTINGENTERS GENNEMSIGTIGHED  
            
            
               i.Rettidige og fuldstændige meddelelser vedrørende toldkontingenter
            
            
               ii.Omgående indberetning om ændringer i forvaltningen af toldkontingenter
            
            
               iii.Sammenhængende indberetning af udnyttelsesgraden fra alle medlemmer med toldkontingentforpligtelser
            
            
               iv.Harmoniserede procedurer for meddelelser (f.eks. for toldkontingenter, der ikke er åbnet, eller planlagte toldkontingenter uden toldfordel)
            
            
               v.Indberetning af årsager til underudnyttelse
            
            
               vi.Udveksling af erfaringer på nationalt plan og bedste praksis inden for forvaltning af toldkontingenter
            
            
               vii.Særlig og differentieret behandling (besvær i forbindelse med indberetningskrav)
            
            
               viii.Forbindelser til indberetningskrav på området importlicensprocedurer
            
         
         
            
               ix.Teknisk bistand fra sekretariatet med henblik på, at medlemmerne i videre omfang overholder indberetningskravene.
            
            
               UBDERUDNYTTELSESMEKANISMEN
            
            
               i.Medlemmernes forskellige forpligtelser (punkt 4 i bilag A)
            
            
               ii.Særlig og differentieret behandling
            
            
               iii.Mulighed for en potentiel fremtidig anvendelse, som ikke er universel
            
            
               iv.Forbindelse mellem bilag B og punkt 4 i bilag A
            
            
               v.Undersøgelse af årsagerne til underudnyttelse
            
            
               vi.Målrettet gennemgang af underudnyttelse af toldkontingenter i visse specifikke sektorer
            
            
               vii.Praktisk anvendelighed af underudnyttelsesmekanismen (undersøgelse af årsager, herunder eventuel kompleksitet, til at den endnu ikke er blevet bragt i anvendelse, udveksling af erfaringer og forenkling af proceduremæssige krav)
            
            
               viii.Sekretariatets ajourføring af en liste over underudnyttede toldkontingenter.
            
            
               (4)Når det drejede sig om den fremtidige anvendelse af underudnyttelsesmekanismens punkt 4 og de dermed forbundne bestemmelser om særlig og differentieret behandling, var medlemmernes holdninger forskellige. Nogle medlemmer, der er udviklingslande, fastholdt, at bestemmelserne i Baliafgørelse om toldkontingenter om særlig og differentieret behandling ikke skulle udvandes. Visse andre medlemmer anførte, at særlig og differentieret behandling af udviklingslandene ikke burde føre til undtagelser, og at de udviklingslande, som nyder godt af særlig og differentieret behandling, i stedet burde påtage sig forpligtelser, når det drejede sig om forvaltningen af toldkontingenter, under hensyntagen til deres status som udviklingslande. 
            
            
               (5)Adskillige medlemmer mente, at anvendelsesområdet for gennemgangen skulle begrænses til at søge forbedringer i forvaltningen af toldkontingenter, således at gennemgangen adskiller sig fra forhandlingerne om markedsadgang. Visse andre fandt, at spørgsmålene vedrørende toldkontingenter kunne tages op i forbindelse med forhandlingerne om markedsadgang.
            
            
               (6)På grundlag af medlemmernes bemærkninger fandt visse medlemmer, at udvalget burde undersøge årsagerne til, at underudnyttelsesmekanismen endnu ikke er blevet bragt i anvendelse.
            
            
               (7)I henhold til punkt 13-15 i Baliafgørelsen (WT/MIN(13)/39) skal udvalget på sit møde den 30. oktober 2019 nå til enighed om følgende henstillinger i bilag 2 til denne rapport med henblik på forelæggelse for Det Almindelige Råd.  
            
            
               
            
               Bilag 1
            
            
                     
                        Liste over dokumenter
                     
                  
               
                     
                        G/AG/W/169
                     
                     
                        10. oktober 2017
                     
                  
                  
                     
                        Overvågning og gennemgang af medlemmernes forpligtelser fastsat inden for rammerne af Baliafgørelsen om forvaltning af toldkontingenter.
                     
                     
                     
                        Sekretariatets note
                     
                  
               
                     
                        G/AG/W/171
                     
                     
                        9. februar 2018
                     
                  
                  
                     
                        Forslag til processen for gennemgangen af funktionen Baliafgørelsen om forvaltningen af toldkontingenter.
                     
                     
                     
                        Sekretariatets note
                     
                  
               
                     
                        G/AG/W/175
                     
                     
                        18. maj 2018
                     
                     
                               
                     
                     
                                 og
                     
                     
                        G/AG/W/175/Add.1
                     
                     
                        7. maj 2019
                     
                     
                  
                  
                     
                     
                        Den Europæiske Unions bemærkninger til landbrugsudvalget om gennemgangen af funktionen af Baliafgørelsen om forvaltningen af toldkontingenter
                           8
                        .
                     
                     
                     
                     
                        Meddelelser fra Den Europæiske Union
                     
                  
               
                     
                        G/AG/W/179
                     
                     
                        6. juni 2018
                     
                  
                  
                     
                        Gennemgang af funktionen af ministerafgørelsen fra Bali om "Understanding on Tariff Rate Quota Administration provisions of Agricultural Products…"
                           9
                        .
                     
                     
                     
                        Bemærkning fra Cairnsgruppen
                     
                  
               
                     
                        G/AG/W/183
                     
                     
                        31. juli 2018
                     
                  
                  
                     
                        Forvaltningsmetoder og udnyttelsesgrader for toldkontingenter 2007-2016.
                     
                     
                     
                        Baggrundsnotat fra sekretariatet
                     
                  
               
                     
                        G/AG/W/186
                     
                     
                        19. september 2018
                     
                  
                  
                     
                        Gennemgang af Baliafgørelsen om forvaltning af toldkontingenter.
                     
                     
                     
                        Bemærkning fra Australien
                     
                  
               
                     
                        G/AG/W/197
                     
                     
                        24. maj 2019
                     
                  
                  
                     
                        Baliafgørelsen om forvaltning af toldkontingenters underudnyttelsesmekanisme
                     
                     
                        Bemærkning på vegne af Cairnsgruppen
                     
                  
               
               
            
               Bilag 2
            
            
               (1)[Den frist, som er angivet i punkt 14 og fodnote 2 i Baliafgørelsen og toldkontingenter, for en afgørelse om punkt 4 i bilag A, skal forlænges indtil udgangen af 2021 eller den 13. ministerkonference, afhængigt af hvad der kommer først. [Det skal præciseres, at hvis hverken Ministerkonferencen eller Det Almindelige Råd træffer afgørelse inden udgangen af 2021 om at forlænge punkt 4 i bilag A til Baliafgørelsen om toldkontingenter i dens nuværende form eller i en ændret form, skal punkt 4 i bilag A, med forbehold af Baliafgørelsens punkt 15, ikke længere finde anvendelse fra den 1. januar 2022 [når det drejer sig om de medlemmer, der er opført i bilag B, samt alle medlemmer, der inden udgangen af 2021 anmoder om at blive optaget i bilag B].]
            
         
         
            
               (2)I mellemtiden fortsætter landbrugsudvalget ("udvalget") drøftelserne om anvendelsen af punkt 4 i bilag A [Det skal præciseres, at mens drøftelserne er i gang, opretholdes Baliafgørelsen om toldkontingenter og de dertil hørende bilag.]
            
            
               (3)Udvalget forelægger henstillingerne for Det Almindelige Råd om anvendelsen af punkt 4 [i bilag A og i overensstemmelse med punkt 14] inden udgangen af 2021.]
            
            
               (4)I erkendelse af betydningen af at øge gennemsigtigheden i forbindelse med forvaltningen af toldkontingenter og udnyttelsesgrader og betydningen af, at medlemmerne rettidigt indsender deres meddelelser, og i erkendelse af, at onlinesystemet til meddelelser vedrørende landbrug bør føre til øget harmonisering, er udvalget nået til enighed om følgende:
            
            
               (a)Sekretariatet udarbejder en liste over medlemmernes nuværende praksis for meddelelser om toldkontingenter, herunder i tilfælde hvor et planlagt toldkontingent ikke er blevet åbnet. 
            
            
               (b)Udvalget indleder drøftelser om harmonisering af procedurer for medlemmernes meddelelser om toldkontingenter, herunder for udnyttelsen af toldkontingenterne.  
            
            
               (c)Udvalget opfordrer medlemmerne til, at deres meddelelser (tabel MA:2) vedlægges en begrundelse i tilfælde, hvor planlagte toldkontingenter ikke er åbnet.
            
            
               (d)Sekretariatet ajourfører regelmæssigt oplysningerne om forvaltningen af toldkontingenterne og udnyttelsesgraderne i G/AG/W/183
                  10
               , om hvilke medlemmer, der har indsendt meddelelser om udnyttelsesgraden, og om spørgsmål vedrørende udnyttelsesgrade, som er taget op i udvalget.
            
            
               (e)På grundlag af medlemmernes bemærkninger skal udvalget gennemgå undersøge årsagerne til, at underudnyttelsesmekanismen endnu ikke er blevet bragt i anvendelse.
            
            
               (5)Udvalget accepterer at foretage regelmæssig gennemgang af funktionen af Baliafgørelsen hvert tredje år efter afslutningen af denne gennemgang. Disse regelmæssige gennemgange vil bl.a. omfatte en undersøgelse af medlemmernes anvendelse af underudnyttelsesmekanismen på grundlag af medlemmers bemærkninger.
            
            
               __________
            
         
         
            
                  
                     (1)
                  
                        Punkt 13 i WT/MIN(13)/39. Der er endnu ikke rapporteret om erfaringer med hensyn til anvendelse af underudnyttelsesmekanismen.
               
               
                  
                     (2)
                  
                        Se afsnit 2.2.1 i G/AG/R/86.
               
               
                  
                     (3)
                  
                        Se afsnit 2.5.1 i G/AG/R/87. 
               
               
                  
                     (4)
                  
                        Ved mødet i juni 2019 nåede udvalget til enighed om at forlænge fristen for færdiggørelsen af rapporten om gennemgangen til mødet i oktober 2019.  
               
               
                  
                     (5)
                  
                        G/AG/W/183.
               
               
                  
                     (6)
                  
                        Der er ikke enighed blandt medlemmerne om disse elementer eller om, hvordan de skal behandles i henstillingerne.
               
               
                  
                     (7)
                  
                        I punkt 9 i ministerafgørelsen fra Bali om toldkontingenter henvises der til omfordelingsprocessen. Desuden henvises der i fodnote 3 og 5 i bilag A til Baliafgørelsen til de rettigheder, som medlemmer med en landespecifik tildeling specifikt i forbindelse med underudnyttelsesmekanisme har.
               
               
                  
                     (8)
                  
                        Dokument G/AG/W/171 af 9. februar 2018.
               
               
                  
                     (9)
                  
                        WT/MIN (13)/39 og WT/L/914 af 11. december 2013.
               
               
                  
                     (10)
                  
                        Sekretariatets baggrundsnotat kan specifikt indeholde en liste over toldkontingenter, for hvilke der ikke er indsendt nogen meddelelse (tabel MA:2), eller som har en udnyttelsesgrad på under 65 %.